భాగ్ సాలే

భాగ్‌ సాలే 2023లోవిడుదలైన తెలుగు సినిమా. బిగ్‌ బెన్‌ సినిమా, సినీ వాల్లే మూవీస్‌  బ్యానర్‌లపై అర్జున్‌ దాస్యన్‌, యష్‌ రంగినేని, కల్యాణ్‌ సింగనమల నిర్మించిన ఈ సినిమాకు ప్రణీత్ బ్రమండపల్లి దర్శకత్వం వహించాడు. శ్రీ సింహా, నేహా సోలంకి, వైవా హర్ష, రాజీవ్ కనకాల ప్రధాన పాత్రల్లో నటించిన ఈ సినిమా ట్రైలర్‌ను జూన్ 26న విడుదల చేసి సినిమాను జులై 7న విడుదల చేశారు. 

ఈ సినిమా ఈటీవీ విన్ ఓటీటీలో 2025 ఆగష్టు 28 నుండి స్ట్రీమింగ్ ప్రారంభమైంది.
కథ
అర్జున్ (శ్రీసింహా) ఓ స్టార్ హోటల్‌లో షెఫ్‌గా పని చేస్తూనే ఓ పెద్ద రెస్టారెంట్‌కు ఓనర్ కావాలని కలలు కంటుంటాడు. తాను ఓ ధనవంతుల బిడ్డ అని మాయా (నేహా సోలంకి)కి నమ్మిస్తూ ప్రేమలో దించుతాడు. అర్జున్ తన తండ్రి (రాజీవ్ కనకాల)కి ఎంతో ఇష్టమైన సొంతింటిని  అమ్మించి ఆ డబ్బులతో రెస్టారెంట్ పెట్టాలని అనుకుంటాడు. ఇంతలో మాయ ఇంటిపై డాన్  శామూల్ (జాన్ విజయ్) దాడి చేసి తనకు డైమండ్ రింగ్ ఇవ్వాలంటూ ఆమె తండ్రి (సంజయ్ స్వరూప్)ని శామ్యూల్ కిడ్నాప్ చేస్తాడు.  అసలు ఆ రింగ్ ఏంటి ? దాని వెనుక స్టోరీ ఏంటి ? మాయ తండ్రిని అర్జున్ కాపాడాడా?  తన రెస్టారెంట్ కల నెరవేర్చుకున్నాడా ?  అర్జున్ చెప్పినవన్నీ అబద్ధాలు అని తెలిసాక, మాయ ఏం చేసింది? ఆ తరువాత ఏమి జరిగింది అనేదే మిగతా సినిమా కథ.
నటీనటులు

 శ్రీ సింహా
 నేహా సోలంకి
 వైవా హర్ష
 రాజీవ్ కనకాల
 జాన్ విజయ్
 వర్షిణి
 నందిని రాయ్
 సత్య
 సంజయ్ స్వరూప్
 సుదర్శన్
 పృథ్వీరాజ్
 ఆర్ జె హేమంత్
 బిందు చంద్రమౌళి

సాంకేతిక నిపుణులు
బ్యానర్: బిగ్‌ బెన్‌ సినిమా, సినీ వాల్లే మూవీస్‌ 
నిర్మాత: అర్జున్‌ దాస్యన్‌, యష్‌ రంగినేని, కల్యాణ్‌ సింగనమల 
కథ, స్క్రీన్‌ప్లే, దర్శకత్వం: ప్రణీత్ బ్రమండపల్లి   
సంగీతం: కాలభైరవ 
సినిమాటోగ్రఫీ:  రమేశ్ కుశేన్దర్ 
ఎడిటర్:  కార్తీక శ్రీనివాస్
పాటలు

మూలాలు

వర్గం:2023 తెలుగు సినిమాలు